14. A jövedéki adóra vonatkozó általános rendelkezések (
- A módosított javaslat szavazásra bocsátását megelőzően:
Astrid Lulling
Elnök úr, szeretném megkérni mindazokat a képviselőket, akik nem akarják, hogy visszatérjenek az 1992 előtti, azaz a közös piac bevezetése előtti idők, hogy szavazzanak a jelentés ellen, mivel amit a Parlament művel a szavazatokkal, az felháborító.
A jelentés mindent összezavar: az egészségügyet, az adózást stb. Szavazzanak a jelentés ellen; ha így tesznek, akkor a Bizottság mellett szavaznak, hiszen a Bizottság jó javaslattal állt elő.
(Taps jobbról)
Elnök
Úgy látom, hogy ez előadó, Lulling asszony véleménye világos, függetlenül attól, hogy mások osztják-e ezt. Név szerinti szavazást fogunk tartani az egész módosított javaslatra vonatkozóan.
Elisa Ferreira
(PT) Tiltakozni szeretnék Lulling asszony kijelentései miatt, amelyekkel megpróbálta befolyásolni a Tisztelt Ház képviselőinek szavazását. Ennek semmi értelme.
Az általa kifejtett értelmezést mi nem osztjuk. Ezért szeretném megkérni azokat a képviselőket, akik tudják, hogy miről van szó, akik tudják, hogy mi más érdekeket védünk, mégpedig a közegészségügy, a polgárok és az országok érdekeit, szeretném tehát megkérni ezeket a képviselőket, hogy szavazzanak a jelentés mellett.
(Taps balról)
Elnök
Szeretném emlékeztetni a képviselőket, hogy a szavazási eljárás lebonyolításának ezen pontján nem indíthatunk vitát. Az eljárási szabályzat alapján az előadónak joga van kifejezni a véleményét, ezért természetesen megadtam neki ezt a jogot, és nem tudtam, hogy a következő felszólalási kérelem eljárási ügyre vonatkozik-e. Mindenkitől elnézést kérek, mert bár több felszólalási kérelem is van, de nem szándékozok ezeknek helyt adni, hanem folytatjuk a szavazást.
